
Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative propunerea legislativă privind modificarea Legii nr. 97/2005 pentru acordarea de compensaţii cetăţenilor români care n-au beneficiat de prevederile Legii nr. 9/1998 privind acordarea de compensaţii cetăţenilor români pentru bunurile trecute în proprietatea statului bulgar în urma aplicării Tratatului dintre România şi Bulgaria, semnat la Craiova la 7 septembrie 1940, cu care comisia noastră a fost sesizată în fond cu adresa Biroului Permanent nr. Plx.62 din 28 februarie 2011.
	PREŞEDINTE,

Maria Eugenia BARNA 

RAPORT

asupra propunerii legislative propunerea legislativă privind modificarea Legii nr. 97/2005 pentru acordarea de compensaţii cetăţenilor români care n-au beneficiat de prevederile Legii nr. 9/1998 privind acordarea de compensaţii cetăţenilor români pentru bunurile trecute în proprietatea statului bulgar în urma aplicării Tratatului dintre România şi Bulgaria, semnat la Craiova la 7 septembrie 1940 
Cu adresa nr. Plx.62 din 28 februarie 2011, Biroul Permanent conform art. 95 din Regulamentul Camerei Deputaţilor, republicat, a sesizat pentru examinare şi avizare în fond, Comisia pentru buget, finanţe şi bănci cu propunerea legislativă privind modificarea Legii nr. 97/2005 pentru acordarea de compensaţii cetăţenilor români care n-au beneficiat de prevederile Legii nr. 9/1998 privind acordarea de compensaţii cetăţenilor români pentru bunurile trecute în proprietatea statului bulgar în urma aplicării Tratatului dintre România şi Bulgaria, semnat la Craiova la 7 septembrie 1940.
La întocmirea raportului s-a avut în vedere avizul Consiliului Legislativ nr. 1162 din 29.09.2010 precum şi punctul de vedere negativ al Guvernului nr. 2767 din 8.11.2010.
Prezenta propunere legislativă are ca obiect de reglementare  modificarea articolului 1 al Legii nr. 97/2005 pentru acordarea de compensaţii cetăţenilor care n-au beneficiat de prevederile Legii nr. 9/1998 privind acordarea de compensaţii cetăţenilor români pentru bunurile trecute în proprietatea statului bulgar în urma aplicării Tratatului dintre România şi Bulgaria, semnat la Craiova la 7 septembrie 1940 în sensul prelungirii termenului de depunere a actelor doveditoare până la data de 31 iulie 2011 inclusiv.

Totodată, iniţiatorii propun abrogarea Legii nr. 348/2006 privind stabilirea unui nou termen pentru cetăţenii români care nu au beneficiat de prevederile Legii nr. 9/1998 privind acordarea de compensaţii cetăţenilor români pentru bunurile trecute in proprietatea statului bulgar în urma aplicării tratatului dintre România şi Bulgaria, semnat la Craiova la 7 septembrie 1940.
Propunerea legislativă face parte din categoria legilor ordinare, potrivit art. 76 din Constituţia României, republicată.
La lucrările comisiei şi-au înregistrat prezenţa un număr de 31 deputaţi din totalul de 33 membri ai comisiei.

Raportul comisiei a fost votat în unanimitate de către deputaţii prezenţi la dezbateri.

Propunerea legislativă a fost respinsă de Senat în şedinţa din data de 21 februarie 2011. 
Propunerea legislativă, potrivit art. 75 alin. (1) şi (3) din Constituţia României, republicată şi a art. 92 alin. (9) pct.1 din Regulamentul Camerei Deputaţilor, este de competenţa decizională a Camera Deputaţilor..
In urma dezbaterii propunerii legislative privind modificarea Legii nr. 97/2005 pentru acordarea de compensaţii cetăţenilor români care n-au beneficiat de prevederile Legii nr. 9/1998 privind acordarea de compensaţii cetăţenilor români pentru bunurile trecute în proprietatea statului bulgar în urma aplicării Tratatului dintre România şi Bulgaria, semnat la Craiova la 7 septembrie 1940, în şedinţa din data de 3 mai 2011, comisia propune respingerea acesteia din următoarele considerente:

- termenul de depunere a dosarelor de către beneficiarii Legii nr. 9/1998 a fost prelungit succesiv, totalizând o perioadă de 4 ani ceea ce reprezintă in timp suficient pentru ca toţi cei îndreptăţiţi să beneficieze de acordarea acestor compensaţii;

- ultimul termen pentru depunerea cererilor şi a actelor doveditoare la consiliile judeţene şi comisia municipiului Bucureşti, a fost de 18 luni de la data de 28 iulie 2006, în baza Legii nr. 348/2006 privind stabilirea unui nou termen pentru cetăţenii români care nu au beneficiat de prevederile Legii nr. 9/1998 privind acordarea de compensaţii cetăţenilor români pentru bunurile trecute în proprietatea statului bulgar în urma aplicării Tratatului dintre România şi Bulgaria, semnat la Craiova la 7 septembrie 1940, care de altfel este propusă spre abrogare.
	PREŞEDINTE,

Maria Eugenia BARNA
	SECRETAR,

Nicolae BUD


Şef serviciu

Gica Roşu

Mariana Bărdiţă

Expert parlamentar

Vasilica Popa       

